
Szentendre Város Önkormányzat Képviselő-testületének

2023. június 21-i üléséről készült jegyzőkönyvéből

11.
Előterjesztés forgalomszabályozási, közúti fejlesztési kérdésekre vonatkozó javaslatok tárgyában
Előadó: Pilis Dániel alpolgármester
Szentendre Város Önkormányzat Képviselő-testületének

127/2023. (VI.21.) Kt. sz. határozata:
1. a határozat mellékletét képező, Mobilissimus Kft. által, 2023. június 6-án készült, a Vasúti Villasor és környéke finomhangolt forgalomcsillapítási koncepciója (a 2023. január 31-én leszállított tanulmány kiegészítése) tanulmányt – az abban a középtávú intézkedések között szereplő „Az elsőbbségi viszonyok megváltoztatása a Vasúti Villasor-Kőzúzó utca csomópontban, a Vasúti Villasor nyugati ága alárendelődne a Kőzúzó utca > Vasúti Villasor iránynak.” intézkedés nélkül jóváhagyja;
2. a finomhangolt koncepcióban szereplő rövidtávú intézkedésekre kiviteli tervet készít, mely egészüljön ki a Római sánc utcánál és a Kun utcánál létesítendő gyalogátkelőhely tervezésével;
3. a 2. pontban meghatározott tervre a fedezetet bruttó 983.320 forint összegben az Önkormányzat 2023. évi költségvetéséról szóló 4/2023. (II. 27.) önkormányzat rendelet 3.a. Beruházások melléklet „Városrészi költségvetés 2022-ben nyert, 2023-ban megvalósuló projektjei” soráról biztosítja;
4. felkéri a Polgármestert, hogy a döntés költségvetési kiadásait az Önkormányzat 2023. évi költségvetésének soron következő módosításkor vezesse át.

Felelős: Általános alpolgármester

Határidő: 1. és 3. pontok azonnal  


 2. pont: 2023. szeptember 15.


 4. pont: költségvetés soron következő módosítása

A végrehajtásáért közvetlenül felelős: Városfejlesztési és Vagyongazdálkodási Iroda, Pénzügyi Iroda
 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Városfejlesztési és Vagyongazdálkodási Iroda, Irodavezető – intézkedésre

4. Pénzügyi Iroda, Irodavezető - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. június 22.
Simor Györgyné
jegyzőkönyvvezető

